
МИНИСТЕРСТВО НА ЗЕМЕДЕЛИЕТО И ХРАНИТЕ
ИЗПЪЛНИТЕЛНА АГЕНЦИЯ ПО ГОРИТЕ

София,  бул. „Христо Ботев” № 55, п.к. 1040, тел. централа 985 111 99, факс 981 37 36
З А П О В Е Д

№ 381/08.03.2016 г.
На основание чл. 54, ал. 1, т. 2  и ал. 2, т. 3, чл. 56, чл. 57, чл. 86 от Закона за горите и заявление, постъпило в Изпълнителна агенция по горите,
Н А Р Е Ж Д А М:

1. Учредявам безсрочно право на строеж върху поземлен имот в горска територия без промяна на предназначението на територията – частна държавна собственост, с площ 0,500 дка (петстотин квадратни метра), за изграждане на стълб за телекомуникационно оборудване и съоръжения на техническата инфраструктура към него на обект: „Базова станция Котел” в полза на юридическо лице. Засяга се незалесена горска територия, в района на дейност на Териториално поделение „Държавно горско стопанство Котел” към ДП „Югоизточно държавно предприятие” – Сливен, представляваща поземлен имот с идентификатор 39030.44.946 в гр. Котел, община Котел, област Сливен, с площ 500 кв. м, по кадастралната карта и кадастралните регистри, одобрени със Заповед РД-18-95/ 29.12.2009 г. на изпълнителния директор на АГКК, последно изменение със Заповед: 18-8055/02.06.2014 г. на началник на СГКК – Сливен, адрес на поземлен имот: гр. Котел, местност Изворите, стар идентификатор: 39030.44.521, съседи: 39030.44.948, 39030.43.480, съгласно скица № 15-430550/05.10.2015 г., издадена от Служба по геодезия, картография и кадастър – гр. Сливен. Имотът попада в отдел 94, подотдел „1“ по Горскостопански план от 2014 г. на Териториално поделение „Държавно горско стопанство Котел“. 
Поземленият имот е частна държавна собственост, съгласно удостоверение с изх. № РД-04-491/29.12.2014 г., издадено от Общинска служба по земеделие – Котел.
2. Право на строеж се учредява въз основа на влязъл в сила подробен устройствен план – план за застрояване, одобрен със Заповед № РД 27-32/18.06.2015 г. на кмета на Община Котел. 

3. На основание чл. 86 от Закона за горите за поземлен имот с идентификатор 36681.301.125 е представен доклад за оценка от 30.10.2015 г., изготвен по реда на Наредба за оценка на поземлени имоти в горски територии, приета с Постановление на Министерски съвет № 236 от 03.08.2011 г. (обн. ДВ, бр. 63 от 2011 г.), от правоспособен независим оценител. В доклада е определена цена за учредяване безсрочно право на строеж в размер на 10 120,00 лева; стойност на дървесината на корен в сегашна възраст за оценяваното насаждение в размер на 0,00 лева. 

За поземления имот е издадено удостоверение за данъчна оценка от Община Котел с изх. № 7001008885/12.02.2016 г. Данъчната оценка на правото на строеж е в размер на 5 333,10 лева (пет хиляди триста тридесет и три лева и десет стотинки).

4. За учреденото право на строеж юридическото лице да заплати:

4.1. Цена на учреденото безсрочно право на строеж на стойност 10 120,00 лева, вносима по банкова сметка на ДП „Югоизточно държавно предприятие” – Сливен. Цената е определена въз основа на описаната в т. 3 цена за учреденото безсрочно право на строеж, определена с доклада за оценка, която е по-висока от данъчната оценка на имота, при което са спазени условията на чл. 43, ал. 2 от Закона за държавната собственост. 

4.2. Данък върху цената за учредяване безсрочно право на строеж, по реда на чл. 47, ал. 2 от Закона за местните данъци и такси, в размер, определен от общинския съвет и вносим в съответната община по местонахождение на поземления имот.

4.3. Режийни разноски върху стойността на учреденото право на строеж по реда на § 3 от Преходни и заключителни разпоредби на Правилника за прилагане на Закона за държавната собственост в размер 2 (две) на сто върху определената цена, на стойност 202,40 лева, вносими по банкова сметка на Изпълнителна агенция по горите. 

4.4. Цена на дървесината на корен в сегашна възраст не се дължи, тъй като правото на строеж не засяга насаждения, които да се оценяват, видно от представения доклад за оценка.

4.5. Цена за компенсационно залесяване не се дължи, видно от протокол от 30.06.2015 г., утвърден от директора на Регионална дирекция по горите – Сливен. 

5.  Цената по т. 4.1 се заплаща в тримесечен срок от влизането в сила на акта за учредяване право на строеж.
6.  След заплащане на сумите по т. 4 и представяне на платежните документи, изпълнителният директор на Изпълнителна агенция по горите сключва договор за учредяване безсрочно право на строеж. Договорът подлежи на вписване в службата по вписвания по местонахождение на имота. 
7. Правата на юридическото лице, в чиято полза се учредява правото на строеж, се погасяват в случай, че цената не бъде заплатена в срока по т. 5 или ако вещното право не се упражни в продължение на 5 (пет) години от вписването на договора в службата по вписвания по местонахождение на имота, а титулярят е длъжен да премахне за своя сметка изградените в имота постройки и съоръжения, както и да извърши възстановяване на терена. 

8. Не се разрешава изграждане на други сгради, мрежи и съоръжения, извън определените в действащия ПУП-ПЗ, одобрен със Заповед № РД 27-32/18.06.2015 г. на кмета на Община Котел.

9. Настоящата заповед да се публикува по реда на чл. 85 от Закона за горите, да се съобщи на заявителя и копие от нея да се изпрати на директора на Регионална дирекция по горите – Сливен, на директора на Териториално поделение „Държавно горско стопанство Котел”, на директора на ДП „Югоизточно държавно предприятие” – Сливен и на директора на дирекция „Финансово-стопански дейности” в Изпълнителна агенция по горите. 
Контрол по заплащане на определената цена за учредяване безсрочно право на строеж осъществява директорът на ДП „Югоизточно държавно предприятие” – Сливен.

Контрол по заплащане на определените данък и режийни разноски възлагам на директора на дирекция „Финансово-стопански дейности” в Изпълнителна агенция по горите, а по изпълнението на заповедта в останалата й част – на директора на Регионална дирекция по горите – Сливен. 
Заповедта да се съобщи и чрез поставяне на таблото за обявления в Териториално поделение „Държавно горско стопанство Котел“ в тридневен срок от получаването й, при спазване на Закона за защита на личните данни.
Заповедта може да бъде обжалвана по реда на Административнопроцесуалния кодекс, пред министъра на земеделието и храните или пред съответния административен съд, чрез изпълнителния директор на Изпълнителна агенция по горите в 14-дневен срок от съобщаването й. 
ИНЖ. ТОНИ КРЪСТЕВ  /П/
Изпълнителен директор 

